R. F. Kuang

Rebecca F. Kuang (sündinud 29. mail 1996) on Ameerika kirjanik. 

Tema esimene romaan "The Poppy War" ilmus 2018. aastal ning selle järjed järgnesid 2019 ja 2020. 2022. aastal avaldas Kuang romaani "Babel", millele järgnes 2023. aastal satiiriline romaan "Yellowface". 2025. aastal avaldas Kuang romaani "Katabasis" ("Katabaas"), mis on tõlgitud ka eesti keelde. 

Kuang on omandanud rahvusvahelise majanduse bakalaureusekraadi koos Aasia uuringute kõrvalerialaga Georgetowni Ülikoolis, samuti sinoloogia magistrikraadi Magdalene College's (Cambridge) ja University College'is (Oxford). Praegu õpib Kuang Yale'i Ülikoolis doktorantuuris.

Kuang on kirjanikuna pälvinud omajagu tunnustust. Juba tema esimene raamat, "The Poppy War", autasustati muuhulgas Compton Crooki auhinnaga, Crawfordi auhinnaga ja 2020. aasta Astounding auhinnaga parima uue kirjaniku kategoorias. Samuti debüteeris tema hilisem teos "Babel" New York Timesi bestsellerite edetabeli esikohal ning võitis 2022. aastal Blackwelli aasta ilukirjandusliku raamatu auhinna, samuti pälvis teos Nebula auhinna parima romaani eest. Kuangi teoseid on jätkuvalt nomineeritud ja auhinnatud.

 Lapsepõlv ja haridus 
Kuang sündis 1996. aastal Guangzhous. 4-aastaselt immigreerus ta koos perega Ameerika Ühendriikidesse. Tema isa kasvas üles Leiyangis Hunani provintsis ja ema Hainani provintsis. Tema emapoolne vanaisa võitles Chiang Kai-sheki eest. Tema isapoolne perekond koges 2. maailmasõja ajal Jaapani okupatsiooni all Hunanis.

Kuang kasvas üles Dallases ja lõpetas Greenhilli kooli 2013. aastal. Georgetowni Ülikoolis õppis ta ajalugu, kus pärast meistrite turniiri võitmist köitis teda kolledži tuntud väitlusmeeskond. Ülikooli ajal käis ta Hiinas vaheaastal, kus Kuang hakkas 19-aastaselt kirjutama teost "The Poppy War", mis hiljem ilmus vahetult enne tema 22. sünnipäeva. Kuang lõpetas 2016. aastal Odyssey kirjutamistöötoa ja osales 2017. aastal CSSF-i romaanikirjutamise töötoas. 2018. aasta juunis lõpetas ta Georgetowni väliteenistuse kooli. Pärast lõpetamist juhendas ta suvel Colorados väitluslaagrit.

Kuang õppis 2018. aastal Marshalli stipendiaadina Cambridge'i Magdalene'i Kolledžis, kus ta omandas filosoofia magistrikraadi hiina uuringutes. Järgmisel õppeaastal õppis ta Oxfordis University Kolledžis ja sai magistrikraadi kaasaegse Hiina uuringutes. Kuang naasis Ameerika Ühendriikidesse 2020. aasta sügisel, et omandada Yale'i Ülikoolis doktorikraad Ida-Aasia keelte ja kirjanduse erialal.

 Looming 
Kuangi debüütromaan "The Poppy War" on Hiina sõjaväefantaasia, mis ilmus 2018. aastal ja mille avaldas Harper Voyageri kirjastus. "The Poppy War" on triloogia esimene raamat. 2020. aasta oktoobris lisati "The Poppy War" triloogia kaks esimest raamatut ajakirja Time 100 parima fantaasiaraamatu nimekirja. 2020. aasta detsembris omandas USA filmiettevõte Starlight Media "The Poppy War" triloogia õigused, et luua sellest telesari.

2020. aastal kirjutas Kuang "Star Wars" universumis lühijutu "Against All Odds", mis avaldati antoloogias "From a Certain Point of View: 40 Stories celebrating 40 years of The Empire Strikes Back".

 "The Poppy War" triloogia 

 "The Poppy War" 
"The Poppy War" (eesti kl "Moonisõda") on sünge fantaasiateos, mille süžee ja poliitika on inspireeritud 20. sajandi kesksest Hiinast. Romaani konflikt põhineb teisel Hiina-Jaapani sõjal ja loo atmosfäär on inspireeritud Songi dünastiast.

 "The Dragon Republic" 
"The Dragon Republic" on ilmunud 2019. aastal ning on järg teosele "The Poppy War". Nikani impeerium hakkab seestpoolt lagunema ja hesperialased naasevad.

 "The Burning God" 
2020. aastal ilmunud teos "The Burning God" (eesti kl "Põlev jumal") on teose "The Dragon Republic" järg ning viimane osa "Poppy War" triloogias. Peategelane Rin võitleb jõududega, mis on tema riigi kodusõjani viinud.

 "Babel" 
2021. aasta mais teatas Kuang oma neljanda romaani "Babel, or the Necessity of Violence: An Arcane History of the Oxford Translators' Revolution" (edaspidi "Babel") ilmumisest 2022. aasta augustis. Teose "Babel" sündmustik võtab aset maagiliselt alternatiivses 1830. aastate Inglismaal. 2022. aasta septembri teisel nädalal debüteeris "Babel" New York Timesi bestsellerite edetabeli tipus kõvakaaneliste teoste kategoorias. Kuangi "Babel" jäeti 2023. aasta Hugo auhinna nominentide hulgast välja koos Hiina-Kanada autori Xiran Jay Zhao romaaniga "Iron Widow". Auhinnatseremoonia toimus sel aastal Chengdus Hiinas, ning teema kohta lekitud meilid näitasid hiljem, et üks administraatoritest oli soovitanud nominentide nimekirjast välja jätta raamatud, mille sisu võib Hiinas vastuoluliseks osutuda.

2024. aasta alguses müüdi "Babeli" õigused wiip stuudiole tele- ja/või filmiadaptatsiooni tegemiseks, mille tootjaks on Temple Hill Entertainment.

 "Yellowface" 
2021. aasta oktoobris teatas Kuang, et tema viies romaan "Yellowface" ilmub 2023. aastal. Kirjastaja William Morrow and Company kirjeldas pressiteates, et "Yellowface" räägib valgenahalisest autorist, kes varastab õnnetuses hukkunud edukama Aasia-Ameerika kirjaniku avaldamata käsikirja ja avaldab selle enda nime all. Romaani pealkiri "Yellowface" viitab samanimelisele nähtusele filmitööstuses, kus Aasiast pärit tegelasi kehastavad valgenahalised näitlejaid (vrd blackface).

2023. aasta mais debüteeris "Yellowface" Los Angeles Timesi kõvakaaneliste ilukirjandusteoste bestseller'ite edetabelis kaheksandal kohal. 2023. aasta juuni esimesel nädalal debüteeris "Yellowface" New York Timesi kõvakaaneliste ilukirjandusteoste bestseller'ite edetabelis viiendal kohal.

2024. aasta lõpus müüdi romaani õigused Lionsgate Televisionile potentsiaalse minisarja loomiseks. Lavastaja ning tegevprodutsendina on määratud Karyn Kusama ja produtsentideks on nimetatud Constance Wu, Justine Suzanne Jones ja Ben Smith. 

 "The Best American Science Fiction and Fantasy 2023" (toimetaja) 
Kuang oli külalistoimetaja koos John Joseph Adamsiga antoloogias „The Best American Science Fiction and Fantasy 2023“, valides antoloogias esinevad lühijutud. Raamat ilmus 2023. aasta oktoobris ja sealt leiab teoseid järgnevatelt autoritelt: Sofia Samatar, Kristina Ten, Alix E. Harrow, Stephen Graham Jones, Isabel Cañas, Linda Raquel Nieves Pérez, Nathan Ballingrud, Theodora Goss, Maria Dong, KT Bryski, Shingai Njeri Kagunda, Susan Palwick, Isabel J. Kim, Samantha Mills, S. L. Huang, MKRNYILGLD, Chris Willrich, Kim Fu, Catherynne M. Valente ja Malka Older.

 "Katabaas" 
2023. aasta veebruaris avaldas Kuang, et Yale'i doktorantuuri ajal kirjutas ta oma kuuendat novelli, milleks oli fantaasiaraamat kahest maagilisest doktorandist, kes reisivad põrgusse, et päästa oma akadeemilise nõustaja hing, et ta saaks neile kirjutada soovituskirjad, mis on romaan "Katabaas" ("Katabasis"). Teose kirjastaja HarperCollins kirjeldab seda kui tumeakadeemia (dark academia) fantaasiat, kus Dante "Inferno" seguneb Susanna Clarke'i teosega "Piranesi".

"Katabaas" ilmus algselt 2025. aasta augustis. Eesti keeles ilmus teos juba sama aasta oktoobris. Teose tõlkis eesti keelde Hana Arras ja selle avaldas Rahva Raamatu kirjastus. Hetkel on "Katabaas" esimene Kuangi romaan, mis on tõlgitud eesti keelde.

 Tulevased teosed 
2023. aasta aprillis teatas Kuang, et HarperCollins on temalt omandanud veel kaks raamatut: ajalooline romaan ja fantaasiaromaani.

2025. aasta aprillis postitas Kuang, et ta on lõpetanud esimese mustandi oma tulevasest seitsmendast novellist, mille esialgne pealkiri on "Taipei Story". Paar kuud hiljem, 2025. aasta oktoobris, teatati, et Kuang on kirjastajaga HarperCollins sõlminud lepingu neljaks raamatuks, millest "Taipei Story" on esimene ja mille kavandatud ilmumisaeg on 2026. aasta sügis. 

 Tunnustus 
2018. aastal oli "The Poppy War" raamatupoe Barnes & Noble 2018. aasta lemmikute ulme- ja fantaasiaromaanide nimekirjas.

2022. aastal nimetasid Kirkus Reviews ja The Washington Post "Babelit" aasta üheks parimaks ulme- ja fantaasiaromaaniks (SFF, science fiction and fantasy). Amazon, NPR ja Barnes & Noble nimetasid "Babelit" üldiselt aasta üheks parimaks raamatuks.

2023. aastal ilmus Kuang Time 100 Next nimekirjas ja nomineeriti 2023. aastal Books Are My Bag Readers' Awards läbimurdelise autori kategoorias.

 Auhinnad 
Aasta Auhind Kategooria Tulemus  2019 John W. Campbelli auhind parimale uuele kirjanikule — Lõppvoor  2020 Astounding auhind parimale uuele kirjanikule — Võitis  2023 Books Are My Bag Readers' Awards Läbimurdeline autor Lõppvoor  

 Kirjandusauhinnad 
AastaPealkiriAuhindKategooriaTulemus2018The Poppy WarBookNest Fantasy AwardDebüütromaan LõppvoorGoodreads Choice AwardDebüütautor NomineeritudFantaasia NomineeritudKitschiesGolden Tentacle (Debüüt) LõppvoorNebula AwardRomaan Lõppvoor2019British Fantasy AwardSydney J. Bounds Award LõppvoorCompton Crook Award— VõitisCrawford Award— VõitisLocus AwardEsimene romaan NomineeritudRUSA CODES Reading ListFantaasia Lõppvoor World Fantasy AwardNovell Lõppvoor The Dragon RepublicGoodreads Choice AwardFantaasia Nomineeritud2020Ignyte AwardTäiskasvanute romaan LõppvoorThe Burning GodGoodreads Choice Award forFantaasia Nomineeritud2021The Poppy War trilogyHugo AwardSeeria Lõppvoor 2022Babel, or the Necessity of ViolenceGoodreads Choice AwardFantaasia Nomineeritud Nebula Awardromaan Võitis New England Book Award— Lõppvoor Waterstones Book of the Year— Lõppvoor 2023Alex Awards— Võitis British Book AwardIlukirjandus Võitis Dragon AwardsFantaasiaromaan Lõppvoor Ignyte AwardsTäiskasvanute romaan LõppvoorLocus AwardFantaasiaromaan VõitisRUSA CODES Reading ListFantaasia LõppvoorYellowfaceBooks Are My Bag Readers' Awards— LõppvoorFoyles Books of the YearIlukirjandus Võitis Goodreads Choice AwardsIlukirjandus Võitis Libby Book AwardBook Club Pick Võitis Los Angeles Times Book Prize Helen LaserAudioraamat Lõppvoor New England Book AwardIlukirjandus VõitisWaterstones Book of the Year— Lõppvoor2024American Book Awards— Võitis Aspen Words Literary Prize— Nomineeritud Audie Awards Helen LaserIlukirjandus Lõppvoor British Book AwardsIlukirjandus Võitis Goldsboro Books Glass Bell Award— Nomineeritud Indie Book Awards (UK)Ilukirjandus Võitis 

 Teosed 
 "Poppy Wari" sari 

 (2018). The Poppy War (kõvakaaneline 1. ed.). Harper Voyager. ISBN 9780062662569.
 (2019). The Dragon Republic (kõvakaaneline 1. ed.). Harper Voyager. ISBN 9780062662637.
 (2020). The Burning God (kõvakaaline 1. ed.). Harper Voyager. ISBN 9780062662620.
 (2020). The Drowning Faith. Harper Voyager. Tasuta kogum kolme lühijutuga.

 Muud romaanid 

 (2022). Babel, or the Necessity of Violence" (kõvakaaneline 1. ed.). Harper Voyager. ISBN 9780063021426.
 (2023). Yellowface (kõvakaaneline 1. ed.). Harper Voyager. ISBN 9780063250833.
 (2025). Katabasis (deluxe lmtd ed.). Harper Voyager. ISBN 9780063021471.
 Antoloogia (toimetatud teosed) 

 Toim (2023). The Best American Science Fiction and Fantasy 2023. Sarja toimetaja John Joseph Adams. New York: Mariner Books. ISBN 9780063315747

 Lühijutud 

 (2018). "How to Talk to Ghosts" ajakirjas Uncanny nr 21.
 (2020). "The Nine Curves River" antoloogias "The Book of Dragons", toimetanud Jonathan Strahan (loo loeb ette LeVar Burton LeVar Burton Readsi vahendusel)
 (2020). "Against All Odds" antoloogias "From a Certain Point of View: 40 Stories celebrating 40 years of The Empire Strikes Back".

 Akadeemilised loengud ja sümpoosiumid 
2020. aastal pidi Kuang algselt andma kaheksanda iga-aastase J. R. R Tolkieni fantaasiakirjanduse loengut Pembroke'i kolledžis, Oxfordis, mis aga lükati kaks aastat edasi koroonapandeemia tõttu. Ta osales aga selle asemel korraldatud virtuaalsel sümpoosiumil. Lõpuks kohapeal pidas Kuang Tolkieni loengu 23. mail 2022. aastal. 






 Viited 

Kategooria:Sündinud 1996
Kategooria:Kirjanikud
Kategooria:Ameerika Ühendriikide kirjanikud
Kategooria:Hiina kirjanikud